**Ministru kabineta noteikumu projekta**

**„Bezpilota gaisa kuģu, bezpilota gaisa kuģu sistēmu ekspluatantu, tālvadības pilotu un gaisa kuģu modeļu klubu un apvienību reģistra noteikumi” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Bezpilota gaisa kuģu, bezpilota gaisa kuģu sistēmu ekspluatantu, tālvadības pilotu un gaisa kuģu modeļu klubu un apvienību reģistra noteikumi” (turpmāk - noteikumu projekts) mērķis ir nodrošināt vienotu un korektu bezpilota gaisa kuģu sistēmu ekspluatantu, tālvadības pilotu, gaisa kuģu modeļu klubu un apvienību, kā arī bezpilota gaisa kuģu, kuri pakļauti sertificēšanai, un bezpilota gaisa kuģu, kuri tiek izmantoti atvērtās un specifiskās kategorijas lidojumiem reģistrā (turpmāk – Reģistrs) iekļaujamās informācijas saturu, tās uzskaiti, informācijas glabāšanas termiņus un dzēšanas kārtību, kā arī noteikt subjektus, kuriem ir tiesības iegūt Reģistrā esošo informāciju, iegūstamās informācijas apjomu un kārtību kādā informācija no reģistra tiek izsniegta.  Noteikumu projekts stājas spēkā Oficiālo publikāciju un tiesiskās informācijas likuma noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma “Par aviāciju” 117.5 panta trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Komisijas 2019.gada 24.maija Īstenošanas regulā (ES) 2019/947 par bezpilota gaisa kuģu ekspluatācijas noteikumiem un procedūrām (turpmāk – regula Nr.2019/947) 14.pants nosaka nepieciešamību dalībvalstīm izstrādāt reģistru, kurā tiek reģistrēti:   1. bezpilota gaisa kuģu sistēmu ekspluatanti; un 2. bezpilota gaisa kuģi, kuri pakļauti sertificēšanai. Bezpilota gaisa kuģu sistēmu, kuru konstrukcija ir jāsertificē, reģistrāciju paredz regulas Nr.2019/947 14. panta 1. punkts. Sertificēts bezpilotu gaisa kuģis, vai tā daļa ir bezpilota gaisa kuģis, kuram ir izdots lidojumderīguma vai ierobežots lidojumderīguma sertifikāts.   Papildus regulā Nr.2019/947 noteiktajam noteikumu projekts paredz arī reģistrāciju:   1. tālvadības pilotiem; 2. bezpilota gaisa kuģiem, kuri tiek izmantoti atvērtās un specifiskās kategorijas lidojumiem; 3. gaisa kuģu modeļu klubu un apvienībām.   Likuma “Par aviāciju” 117.5 panta trešās daļas 1.punkts paredz deleģējumu Ministru kabinetam noteikt Reģistra izveidošanas kārtību, kas sevī ietver funkcionālu informācijas lauku izveidošanu, Reģistrā iekļaujamo informāciju un saturu. Noteikumu projekts paredz tālvadības pilotu reģistrāciju, kas sekmēs bezpilota gaisa kuģu lidojumu drošumu un drošību, Reģistrā būs pieejami tālvadības pilotu dati un apliecinājumi par tālvadības pilota kvalifikāciju, tādējādi tiks nodrošināta tālvadības pilotu identifikācija un sasaiste ar bezpilota gaisa kuģa sistēmas ekspluatanta profilu, gadījumos, kad tālvadības pilots veiks bezpilota gaisa kuģa lidojumus citas personas uzdevumā vai pildot darba pienākumus. Regula Nr.2019/947 nenosaka prasības, kā dalībvalstu izveidotie Reģistri tiek pārvaldīti t.i. regula Nr. 2019/947 neparedz kārtību bezpilota gaisa kuģu, bezpilota gaisa kuģu sistēmu ekspluatantu, tālvadības pilotu un gaisa kuģu modeļu klubu un apvienību Reģistra izveidošanai, uzturēšanai, pieejamībai, savietojamībai un darbībai, kārtību, kādā atvērtās, specifiskās un sertificētās bezpilota gaisa kuģa kategorijas bezpilota gaisa kuģu sistēmu ekspluatanti, gaisa kuģu modeļu klubi vai apvienības sniedz un atjauno Reģistrā ietverto informāciju, kā arī kārtību kādā sniedz un atjauno informāciju par bezpilota gaisa kuģiem, kuri pakļauti sertificēšanai, un bezpilota gaisa kuģiem, kuri tiek izmantoti atvērtās un specifiskās kategorijas lidojumiem un kārtību, kādā atvērtās, specifiskās un sertificētās bezpilota gaisa kuģu kategorijas bezpilota gaisa kuģu sistēmu ekspluatanti, gaisa kuģu modeļu klubi vai apvienības, bezpilota gaisa kuģi, kuri pakļauti sertificēšanai un bezpilota gaisa kuģi, kuri tiek izmantoti atvērtās un specifiskās kategorijas lidojumiem, tiek izslēgti no Reģistra. Ņemot vērā minēto, ir nepieciešams nacionālais ārējais normatīvais akts, kas nosaka Reģistrā iekļaujamās informācijas prasības, informācijas dzēšanas kārtību un subjektus, kuriem ir tiesības iegūt Reģistrā esošo informāciju un kārtību, kādā informācija no Reģistra tiek izsniegta.  Noteikumu projekta 5.punkts noteic, ka bezpilota gaisa kuģu sistēmu ekspluatantu un bezpilota gaisa kuģu, kuri pakļauti sertificēšanai, reģistrācija ir maksas pakalpojums saskaņā ar normatīvo aktu par Civilās aviācijas aģentūras publisko maksas pakalpojumu cenrādi. Bezpilota gaisa kuģu sistēmu ekspluatanta reģistrācija ir spēkā vienu gadu no reģistrēta bezpilota gaisa kuģu sistēmu ekspluatanta statusa iegūšanas vai pagarināšanas brīža. Atbilstoši cenrādim projekta izstrādes brīdī noteiktā maksa par bezpilota gaisa kuģa sistēmas ekspluatanta reģistrāciju ir 5 EUR, savukārt bezpilota gaisa kuģu, kuri pakļauti sertificēšanai – 50 EUR.  Noteikumu projekta 7. punkts paredz, ka valsts institūcijām, kas veic valsts bezpilota gaisa kuģa lidojumus vai militārā bezpilota gaisa kuģa lidojumus, ir atļauts nereģistrēties reģistrā. Ar “valsts bezpilota gaisa kuģi” atbilstoši likumā “Par aviāciju” iekļautajai definīcijai tiek uzskatīts bezpilota gaisa kuģis, kuru attiecīgā lidojuma laikā valsts institūcija izmanto ārkārtas un neatliekamu uzdevumu izpildei atbilstoši normatīvajos aktos noteiktajām funkcijām un uzdevumiem muitas, policijas, valsts drošības, meklēšanas un glābšanas, ugunsdzēsības, civilās aizsardzības, apcietinājuma kā drošības līdzekļa un brīvības atņemšanas kā kriminālsoda izpildes nodrošināšanas, sabiedriskās kārtības pārkāpumu atklāšanas, noziedzīgu nodarījumu atklāšanas, izmeklēšanas un novēršanas, robežkontroles un krasta apsardzes jomā. Vienlaikus, ņemot vērā, ka saistībā ar dalībvalstu specifiku un atšķirīgām tiesību sistēmām regulā Nr.2019/947 minētās juridiskās personas ir visaptverošs termins, noteikumu projekta 8. punkts paredz, ka šo noteikumu izpratnē ar terminu “juridiska persona” saprot arī valsts un pašvaldības institūcijas.  Noteikumu projekta 13. punkts paredz, ka Civilās aviācijas aģentūras funkciju un uzdevumu veikšanai Reģistrā var iekļaut citu nepieciešamo informāciju, izņemot personas datus, ja tas ir nepieciešams procesu pilnīgākai atspoguļošanai un sistēmas attiecīgas funkcionalitātes nodrošināšanai. Bezpilota gaisa kuģu joma ievieš arvien vairāk informāciju tehnoloģijas, kas paredz dažādu sistēmu un programmu izstrādi un ieviešanu, lai sekmētu bezpilota gaisa kuģa lidojuma drošumu, vienlaicīgi nodrošinot bezpilota gaisa kuģa lietotājam ērtu tā izmantošanu. Paredzams, ka ar automatizētām iespējām tiks automatizēti daudzi procesi, kā piemēram informācijas apmaiņa, bezpilota gaisa kuģa lidojuma saskaņošana un pieteikšana, bezpilota gaisa kuģa ekspluatācijas atļauju iegūšana un ekspluatācijas deklarācijas iesniegšana. Šādu pakalpojumu nodrošināšanā var būt nepieciešamība iekļaut, kādu papildu informāciju, kā piemēram plānotā bezpilota gaisa kuģa ekspluatācijas vietu, saskaņojumus, kas ir nepieciešami bezpilota gaisa kuģu lidojuma veikšanai pie objektiem vai teritorijās, kur tas ir nepieciešams u.tml. Šāda papildu informācijas nepieciešamība var tikt identificēta datu apstrādes nepieciešamības brīdī, kā piemēram, kad tiek izsniegta bezpilota gaisa kuģa lidojuma atļauja. Ņemot vērā minēto, noteikumu projektā ir nepieciešams paredzēt, ka Reģistrā iekļauj arī noteikumos neminētu informāciju, ja tas ir nepieciešams. Regulas Nr.2019/947 “Attiecīgie līdzekļi atbilstības panākšanai un vadlīnijas’’ GM1 Article 18(a) punkts nosaka prasības dalībvalstīm attiecība uz Eiropas dalībvalsts pienākumu veikt bezpilota gaisa kuģu lidojumu t.sk. ekspluatācijas uzraudzību, ņemot vēra to, ka bezpilota gaisa kuģu lietotāju loks ir ļoti plašs, minētais punkts paredz arī dalībvalstu tiesībaizsardzības iestāžu iesaisti bezpilota gaisa kuģu jomas uzraudzībā, kas attiecīgi Latvijā ir regulēts likumā “Par aviāciju”, t.i. Valsts robežsardzes, Militārās policijas, Valsts policijas un pašvaldības policijas kontroles funkcijas aptver administratīvo pārkāpumu, kas izdarīti ar bezpilota gaisa kuģa sistēmu, konstatēšanu, administratīvā pārkāpuma procesa veikšanu un lēmuma pieņemšanu par soda piemērošanu. Papildus minētajam Eiropas regulējums bezpilotu gaisa kuģu jomā paredz jaunus subjektus, kas nodrošinās bezpilota gaisa kuģa lietotājam vai iesaistītajām institūcijām pakalpojumus, kā piemēram informācijas apkopošanu un tās pasniegšanu lietotājiem ērtā un viegli saprotamā veidā, iesaistīto pušu sasaisti un bezpilota gaisa kuģu lidojumu koordinēšanu atsevišķās bezpilota gaisa kuģu lidojumu zonās. Tāpat ir arī subjektu loks, kas jau nodrošina pakalpojumus bezpilota gaisa kuģu jomā, piemēram, saskaņo vai koordinē lidojumus, veic apmācības, sniedz apdrošināšanas pakalpojumus u.c. Ērta, uzticama un droša informācijas aprite ne tikai nodrošina augstvērtīgākus pakalpojumus un atvieglo veicamo uzdevumu izpildi, bet arī uzlabo kopējo lidojumu drošumu un drošību. Rezultātā Reģistrā informācija var tikt ne tikai iekļauta, glabāta un aktualizēta, bet apstrādāta plašākā nozīmē, tostarp atbilstoši sakārtota, izmantota, izpausta, nodota un pārraidīta. Ņemot vērā minēto, noteikumu projekta 16. punkts nosaka, kuriem subjektiem bez Civilās aviācijas aģentūras un Reģistrā reģistrētajām personām ir tiesības apstrādāt Reģistra informāciju saskaņā ar vienošanos, kas noslēgta ar Civilās aviācijas aģentūru, tādējādi nodrošinot ārējos normatīvajos aktos noteikto vai deleģēto funkciju un uzdevumu izpildi, kā arī paverot iespējas sniegt pilnvērtīgus pakalpojumus bezpilota gaisa kuģu jomā, ja ar konkrēto personu ir noslēgta atbilstoša vienošanās un saņemta piekrišana personas datu apstrādei. Regula Nr.2019/947 paredz atsevišķām bezpilota gaisa kuģu klasēm aktīvu un atjauninātu tiešās attālinātās identifikācijas sistēmu, kas nodrošina informācijas par ekspluatētu bezpilota gaisa kuģi, tostarp bezpilota gaisa kuģa marķējuma, vietēju pārraidi, lai šo informāciju varētu iegūt bez fiziskas piekļuves bezpilota gaisa kuģim. Noteikumu projekts paredz reģistrēt arī bezpilota gaisa kuģus, kuri tiek izmantoti atvērtās un specifiskās kategorijas lidojumiem, kā arī nosaka par bezpilota gaisa kuģiem Reģistrā iekļaujamos datus, paredzot norādīt bezpilota gaisa kuģa īpašnieku, tā ražotāju, modeli, sērijas numuru un citus ar to saistītus datus tiks nodrošināta bezpilota gaisa kuģu izsekojamība un sasaiste ar bezpilota gaisa kuģa sistēmas ekspluatantu, bezpilota gaisa kuģa sistēmas ekspluatācijas atļaujām un vai tālvadības pilotu. Noteikumu projekta 3.punktā minētais vecums ir sasaistāms ar regulas (ES) 2019/947 9.panta 1.punktā noteikto 16 gadu vecumu tālvadības pilotiem, kuri patstāvīgi var ekspluatēt bezpilota gaisa kuģu sistēmas atvērtajā un specifiskajā kategorijā. Fiziskai personai, kura ir bezpilota gaisa kuģa sistēmas ekspluatants, regulā Nr. 2019/947 ir noteikti pienākumi un atbildība, kas paredz uzņemties atbildību ne tikai par sevi, bet arī par trešajām personām, kuras tiek norīkotas bezpilota gaisa kuģu lidojumu izpildei. Saskaņā ar regulas Nr.2019/947 9.panta 1.punktu tālvadības pilotiem, kuri ekspluatē bezpilota gaisa kuģi atvērtajā un specifiskajā bezpilota gaisa kuģu operāciju kategorijā jābūt vismaz 16 gadus veciem, savukārt 9.panta 2.punkts paredz izņēmumus, kad tālvadības pilotu minimālā vecuma prasību nepiemēro, t.i. ja viņi A1 apakškategorijā, kas noteikta regulas pielikuma A daļā, ekspluatē C0 klases bezpilota gaisa kuģi, kas definēta Eiropas Komisijas 2019. gada 12. marta deleģētās regulas (ES) 2019/945 par bezpilota gaisa kuģu sistēmām un trešo valstu bezpilota gaisa kuģu sistēmu ekspluatantiem (turpmāk – regula 2019/945) pielikuma 1.daļā un kas ir rotaļlieta Direktīvas 2009/48/EK nozīmē, un kas ekspluatē privāti būvētu bezpilota gaisa kuģi ar maksimālo pacelšanās masu, kas ir mazāka par 250 g, kā arī, ja tālvadības piloti ekspluatē bezpilota gaisa kuģi tāda tālvadības pilota tiešā uzraudzībā, kurš atbilst regulas Nr.2019/947 1.punkta un 8.panta prasībām, ņemot vērā minēto personas, kuras nav sasniegušas 18 gadu vecumu, bezpilota gaisa kuģa lidojumus var veikt, ievērojot iepriekšminētos nosacījumus, uzņemoties pienākumus un atbildību tikai par savu rīcību. Ieviešot Reģistru, tiek nodrošinātas jaunas funkcionālās iespējas, kas dos iespēju identificēt bezpilota gaisa kuģa lietotāju neatkarīgi no bezpilota gaisa kuģa pilotēšanas mērķa, ko pašreiz nav iespējams nodrošināt pilnā apjomā. Noteikumu projekta 2.punkts paredz, ka Reģistrs ir valsts informācijas sistēma, kuras pārzinis ir valsts aģentūra “Civilās aviācijas aģentūra” (turpmāk – Civilās aviācijas aģentūra). Reģistra pārzinim ir saistoša Eiropas Parlamenta un Padomes 2016.gada 27.aprīļa Regula (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK. Eiropas Aviācijas drošības aģentūra (turpmāk – EASA) regulas Nr.2019/947 īstenošanai ir izstrādājusi dokumentus “Attiecīgie līdzekļi atbilstības panākšanai un vadlīnijas” (turpmāk – AMC), AMC regulas Nr.2019/947 14.pantam nosaka, ka Reģistra lietotājs, kurš ir reģistrējies saskaņā ar regulas Nr.2019/947 14.pantu uztur savā Reģistra profilā aktuālu informāciju, to aktualizējot pēc nepieciešamības. Noteikumu projekta 14.2.apakšpunkts nosaka, ka Reģistra lietotājs informāciju Reģistrā iekļauj vai aktualizē nekavējoties, bet ne vēlāk kā trīs darba dienu laikā no brīža, kad tā kļuvusi aktuāla vai ir radies tiesiskais pamats to darīt. Reģistra izveidošanas un uzturēšanas mērķis ir digitalizēt bezpilota gaisa kuģu sistēmu ekspluatantu, tālvadības pilotu, gaisa kuģu modeļu klubu un apvienību, kā arī bezpilota gaisa kuģu, kuri pakļauti sertificēšanai, un bezpilota gaisa kuģu, kuri tiek izmantoti atvērtās un specifiskās kategorijas lidojumiem, kā arī bezpilota gaisa kuģu ekspluatācijas atļauju un tālvadības pilotu apmācību ietvaros u.c. procesus, tādējādi nodrošinot informācijas par bezpilota gaisa kuģa lietotāju precizitāti. Regulas 2019/947 14.panta 4.punkts noteic, ka dalībvalstu reģistrācijas sistēmas ir digitalizētas un sadarbspējīgas un nodrošina savstarpēju piekļuvi informācijai un tās apmaiņu ar Eiropas Parlamenta un Padomes 2018.gada 4.jūlija regula (ES) 2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr.2111/2005, (EK) Nr.1008/2008, (ES) Nr.996/2010, (ES) Nr.376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr.552/2004 un (EK) Nr.216/2008 un Padomes Regulu (EEK) Nr.3922/91 (turpmāk - regula Nr.2018/1139) 74.pantā minētā repozitorija starpniecību tādējādi nodrošinot informācijas un reģistrā iekļauto datu apmaiņa ar citām Eiropas savienības dalībvalstīm. Eiropas aviācijas drošības aģentūras izstrādātie dokumenti regula Nr.2019/947 14.panta prasību piemērošanai - “Attiecīgie līdzekļi atbilstības panākšanai un vadlīnijas” (turpmāk - AMC) nosaka, ka dalībvalstis ievieš un uztur sistēmas, kas satur precīzu un aktuālu informāciju, minētās prasības īstenošanai ir nepieciešams paredzēt Reģistra savietojamību ar citām valsts informācijas sistēmām, kas nodrošinās atsevišķas informācijas aktualitāti un precizitāti. Noteikumu projekta 15.punkts paredz, ka, lai nodrošinātu, ka personu identificējošie dati, kas iekļauti sistēmā, ir pareizi, sistēmas darbībā izmanto arī citu valsts informācijas sistēmu datus. Informācija Reģistrā no citām valsts informāciju sistēmām tiks iekļautas tiešsaistes formā, savienojot sistēmas. Informācijas aprites nodrošināšanai starp Reģistru un saistītajām informācijas sistēmām tiks izmantots Valsts informācijas sistēmu savietotājs, ja to būs iespējams izmantot informācijas aprites nodrošināšanai ar attiecīgo informācijas sistēmu.  Noteikumu 9.punkts paredz, ka papildus regulas Nr.2019/947 14.panta 2.punktā noteiktajam par bezpilota gaisa kuģu sistēmas ekspluatantu Reģistrā apstrādā šādu informāciju: fiziskai personai – Latvijas Republikā piešķirto personas kodu, šāda informācija nepieciešama pilnīgai personas identifikācijas pārbaudei, izslēdzot gadījumus, kad Reģistrā tiek ievadīti citas personas dati un veikti bezpilota gaisa kuģa lidojumi. Šādi papildu dati ir nepieciešami, lai pēc iespējas nepieļautu situācijas, ka personas, iespējams, veicot prettiesiskus bezpilota gaisa kuģa lidojumus, apdraud lidojumu drošumu, kā arī sabiedrisko kārtību un netiek identificētas. Regulas Nr.2019/947 14.panta 6.punkts noteic, ka bezpilota gaisa kuģu ekspluatanti reģistrējas dalībvalstī, kurā ir to dzīvesvieta, ja ekspluatants ir fiziska persona, vai kurā ir to galvenā darījumdarbības vieta. Bezpilota gaisa kuģa ekspluatants nevar būt vienlaikus reģistrēts vairākās dalībvalstīs, lai Civilās aviācijas aģentūra spētu izpildīt regulā Nr.2019/947 minēto un spētu identificēt personu, kurai personas kods nav piešķirts (ārvalstnieks), ir nepieciešams apstrādāt datus par ārvalstī piešķirto identifikācijas kodu un valstisko piederību vai ziņas par personu apliecinošu dokumentu.  Atbilstoši Eiropas Parlamenta un Padomes 2018.gada 4.jūlija Regulas (ES) 2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru (turpmāk - EASA), un ar ko groza Eiropas Parlamenta un Padomes Regulas (EK) Nr.2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91 (turpmāk – regula 2018/1139) 75.pantam ir izveidota EASA, kura saskaņā ar minētā panta otrās daļas d)apakšpunktu veic vajadzīgos pasākumus saskaņā ar pilnvarām, ko tai piešķir regula Nr.2018/1139 vai citi Kopienas tiesību akti. Saskaņā ar regulas Nr.2018/1139 76.panta 3)punktu EASA saskaņā ar 115.pantu un piemērojamajiem uz šīs regulas pamata pieņemtajiem deleģētajiem un īstenošanas aktiem izdod sertifikācijas specifikācijas un citas sīki izstrādātas specifikācijas, pieņemamus atbilstības nodrošināšanas līdzekļus un norādes šīs regulas un uz tās pamata pieņemto deleģēto un īstenošanas aktu piemērošanai. Regulas Nr.2018/1139 115.pants paredz kārtību, kādā EASA izstrādā pieļaujamos līdzekļus atbilstības panākšanai, minētā panta trešajā punktā ir noteikts, atzinumus, sertifikāciju specifikācijas un citas sīki izstrādātas specifikācijas, pieņemamus atbilstības nodrošināšanas līdzekļus un norādes, kas izstrādātas, ievērojot 76.panta 1. un 3.punktu, un procedūras, kas izveidotas, ievērojot šā panta 1.punktu, publicē Aģentūras oficiālajā publikācijā. Pieļaujamie līdzekļi atbilstības panākšanai ir dokuments, kas skaidro, kā izpildāmas īstenošanas regulas prasības. Ņemot vērā minēto, EASA ir izstrādājusi dokumentus regulas Nr.2019/947 prasību piemērošanai „Attiecīgie līdzekļi atbilstības panākšanai un vadlīnijas”. Dalībvalstīm jāievēro šajos dokumentos noteiktais vai jāizstrādā dokumenti, kuri nodrošina līdzvērtīgu regulas 2019/947 prasību piemērošanu. Ņemot vērā to, ka citi dokumenti regulas Nr.2019/947 piemērošanai nav izstrādāti, kā arī to, ka pastāv īpaša kārtība, kādā būtu jāizstrādā citi dokumenti regulas Nr.2019/947 piemērošanai, noteikumu projekts paredz „Attiecīgie līdzekļi atbilstības panākšanai un vadlīnijas” nosacījumu piemērošanu. Minēto dokumentu tulkojums latviešu valodā pieejams Civilās aviācijas aģentūras tīmekļvietnē.  Lai nodrošinātu Reģistra pielāgošanu noteikumu projekta prasību izpildei, noteikumu projekts paredz, ka noteikumu projekta 10. un 12.punktā minētā informācija reģistrā tiek iekļauta no 2022.gada 1.janvāra. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, valsts aģentūra “Civilās aviācijas aģentūra”. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Normatīvais akts attiecas uz:  1) jebkuru personu, kuras īpašumā vai valdījumā ir bezpilota gaisa kuģis vai kura vēlas veikt bezpilota gaisa kuģa lidojumus;  2) komersantiem un biedrībām, kas organizē bezpilota gaisa kuģu lidojumus vai sniedz pakalpojumus bezpilota gaisa kuģa lietotājam;  3) valsts un pašvaldības iestādēm un juridiskām personām, kurām normatīvajos aktos ir noteiktas vai deleģētas funkcijas un uzdevumi bezpilota gaisa kuģu jomā.  Pēc Civilās aviācijas aģentūras statistikas datiem, šobrīd reģistrējušies ir 1736 bezpilota gaisa kuģu sistēmu ekspluatanti, no tiem 136 ir juridiskas personas. |
| 2. | Tiesiskā regulējuma ietekme uz tautsaimniecību un administratīvo slogu | Pienākums reģistrēties Reģistrā izriet no regulas Nr.2019/947 14.panta. Noteikumu projekta tiesiskais regulējums pozitīvi ietekmēs tautsaimniecību un sabiedrības mērķgrupas. Tiesiskais regulējumus nodrošinās jaunas funkcionālās iespējas, kas dos iespēju identificēt bezpilota gaisa kuģa lietotāju neatkarīgi no bezpilota gaisa kuģa pilotēšanas mērķa, ko pašreiz nav iespējams nodrošināt pilnā apjomā. Reģistrs nodrošinās ātru un precīzu datu apmaiņu arī ar citām Eiropas Savienības dalībvalstīm, datu apmaiņas nepieciešamība ir noteikta saskaņā ar regulas Nr.2019/947 14.pantu, tādējādi sekmējot bezpilota gaisa kuģu lidojumu drošumu. |
| 3. | Administratīvo izmaksu monetārs novērtējums | Administratīvās izmaksas, kas saistītas ar informācijas iekļaušanu Reģistrā, mērķgrupai, ko veido fiziskas personas, nepārsniegs 200 euro gadā, bet mērķgrupai, kuru veido juridiskas personas, nepārsniegs 2000 euro gadā.  Ņemot vērā to, ka Reģistra darbībai ir tiešsaistes režīma tehniskais risinājums, kas nodrošina informācijas apmaiņu, kā arī ir savstarpējā savietojamība ar noteikumu projekta 16. punktā minētajiem subjektiem, ar kuriem paredzēta informācijas apmaiņa tiešsaistes režīmā, Civilās aviācijas aģentūrai izpildot noteikuma projekta prasības, netiek radītas administratīvās izmaksas. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Komisijas 2019. gada 24. maija Īstenošanas regula (ES) 2019/947 par bezpilota gaisa kuģu ekspluatācijas noteikumiem un procedūrām (publicēta Eiropas Savienības Oficiālajā vēstnesī OV L 152, 11.06.2019). |
| 2. | Citas starptautiskās saistības | Nav. |
| 3. | Cita informācija | Nav. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  | | --- | --- | --- | --- | | **1. tabula Tiesību akta projekta atbilstība ES tiesību aktiem** | | | | | Attiecīgā ES tiesību akta datums, numurs un nosaukums | Komisijas 2019. gada 24. maija Īstenošanas regula (ES) 2019/947 par bezpilota gaisa kuģu ekspluatācijas noteikumiem un procedūrām (publicēta Eiropas Savienības Oficiālajā vēstnesī OV L 152, 11.06.2019). | | | | A | B | C | D | | Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos | | Regulas Nr.2019/947 14.panta 2. un 3.punkts | Projekta 8.punkts | Tiesību norma ieviesta pilnībā | Projekts stingrākas prasības neparedz | | Regulas Nr.2019/947 14.panta 2. un 9.punkts | Projekta 9.punkts | Tiesību norma ieviesta pilnībā | Projekts stingrākas prasības neparedz | | Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | Projekts šo jomu neskar. | | | Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | Cita informācija | | Nav | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā 2020.gada 5.februārī ievietots Satiksmes ministrijas tīmekļa vietnē <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti> |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts aģentūra “Civilās aviācijas aģentūra”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta īstenošana tiks veikta esošo cilvēkresursu ietvaros. Saistībā ar projekta izpildi nebūs nepieciešams veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza:

valsts sekretāre I.Stepanova

Gertners, 67830961

[Viesturs.Gertners@caa.gov.lv](mailto:Viesturs.Gertners@caa.gov.lv)

Ozols, 67215159

[Ilmars.Ozols@caa.gov.lv](mailto:Ilmars.Ozols@caa.gov.lv)